alexandrainst/scandi-wiki huggingface dataset:
Kvutzat Yavne

Kvutzat Yavne (hebraisk skrift קְבוּצַת יַבְנֶה) er ein religiøs kibbutz i Sentral-Israel i Israel. Han ligg på kystsletta like aust for Ashdod og høyrer til Hevel Yavne regionale kommune. I 2007 var folketalet 1 100.

Historie
Ideen om Kvutzat Yavne kom frå Tyskland. Meininga var at grunnleggjarane skulle gjere området nær den antikke Yavne (som han er kalla opp etter) ein stad for ein religiøs kibbutz og ein yeshiva. Desse grunnleggjarane, som var medlemmar av den religiøse sionist-rørsla, byrja å førebu seg for jordbruksarbeid på tyske gardar i 1929. Kort tid etter immigrerte dei til Palestinamandatet. Dei slo seg først ned nær Petah Tikva på landområde kjøpt av eit jødisk-eigd, tysk selskap. Til slutt, i 1941, byrja ei gruppe på 180 tyske sionistar å byggje Kvutzat Yavne der han vart planlagt. Kibbutzen fortsette å vekse, og fleire innbyggjarar frå Tyskland, USA og Israel kom til. Han vart kjend som opphavet til Den religiøse kibbutzrørsla, som kibbutzen er tilknytt.

Økonomi
Det meste av jordbruksproduksjonen i Yavne er innan avlingar, frukthagar, fjørkre og meieridrift. Her fins fabrikkar for handsaming av oliven og agurkar, Adi klokkefabrikk, og den største kyllingklekkeriet i landet (med 600 000 kyllingar per dag). Her ligg òg Yeshivat Kerem B'Yavneh, den første Hesder Yeshiva.

Kjelder

Denne artikkelen bygger på «Kvutzat Yavne» frå ,  den 2. september 2015. 
 oppgav desse kjeldene:

Bakgrunnsstoff
Offisiell nettstad 

Tysk diaspora i Israel
Kibbutzar
Den religiøse kibbutzrørsla
Busetnader grunnlagde i 1941
Busetnader i Det sentrale distriktet i Israel
1941 i Palestina
Ben Zakai

Ben Zakai (hebraisk skrift בֶּן זַכַּאי) er ein religiøs moshav sentralt i Israel. Han ligg i Shephelah og høyrer til Hevel Yavne regionale kommune. I 2011 hadde han 986 innbyggjarar.

Moshaven vart grunnlagd i 1950 av immigrantar frå Tripoli i Libya, og vart kalla opp etter Yochanan ben Zakai.

Kjelder

Denne artikkelen bygger på «Ben Zakai» frå ,  den 2. september 2015. 
 oppgav desse kjeldene:

Libysk diaspora i Israel
Moshavar
Religiøse israelske samfunn
Busetnader grunnlagde i 1950
Busetnader i Det sentrale distriktet i Israel
1950 i Israel
Stjerneborg

Stjerneborg var eit astronomisk observatorium som den danske vitskapsmannen Tycho Brahe fekk bygd på øya Ven (Hven) i Øresund etter at han hadde funne ut at hans tidlegare observatorium Uranienborg like i nærleiken ikkje var godt nok. Han ville at instrumenta skulle vere meir nøyaktige ved å verne dei mot påverknader frå vinden og anna, og få dei sett opp på solide fundament. Dette nye observatorium vart difor bygd under jorda, slik at ein òg fekk betre herredøme over  variasjonane i temperaturen. Berre under observasjonar av himmelkvelven vart observasjonslukene på overflata opna. Det nye observatoriet stod ferdig i 1584. 

Observatoriet Stjerneborg hadde fem såkalla krypter med observasjonsinstrumenta permanent oppstilt. Her var det mellom anna ein 3,5 meter stor ekvatorial-armille, ein stor globus av messing- og stålringar. Midt mellom kryptene var det eit enkelt kvadratisk oppvarma rom, eit hypocaustum, som vart nytta til mellom anna å analysere observasjonane som vart gjort. Alle instrumenta i observatoriet tok Tycho Brahe med seg då han måtte gå i eksil. Etter dette forfell staden snøgt og vart seinare dekt med jord. På 1950-talet vart observatoriet grave ut, og det vart bygd  rekonstruksjonar av fleire av dei opphavlege bygningane og av innhegninga, som har same form som veggane på Uranienborg. Publikum kan no sjå ned i kryptene gjennom nokre vindauge, og det er stilt opp kopiar av Tycho Brahes instrument i kryptene.

Bakgrunnsstoff

Astronomiske observatorium
Byggverk i Skåne
Byggverk ferdigstilt i 1581
Dansk historie
Bnei Darom

Bnei Darom (hebraisk skrift בְּנֵי דָּרוֹם, tyder Søner frå sør) er ein religiøs moshav shitufi sentralt i Israel. Han ligg nær  middelhavskysten og høyrer til Hevel Yavne regionale kommune. I 2006 hadde han 400 innbyggjarar.

Bnei Darom vart grunnlagd i 1949 av medlemmar av gar'in-gruppa Netivot Kfar Darom, som vart tvungen ut av kibbutzen Kfar Darom på Gazastripa då denne var okkupert av den egyptiske hæren under den arabisk-israelske krigen i 1948. Dei vart med i ei anna gar'in-gruppe, Morasha frå USA, men dei fleste medlemmane var ikkje førebudd for kibbutzen-livsstilen i moshav shitufi og forsvann. Somme av dei danna Beit Hazon. Dei høyrte opphavleg til Hapoel HaMizrachi, men vart med i Den religiøse kibbutzrørsla som ein moshav shitufi i 2007.

Bnei Darom vart grunnlagd like aust for den tidlegare palestinske landsbyen Arab Suqrir, som vart avfolka i den arabisk-israelske krigen i 1948, men på landområde som høyrte til Isdud, i følgje Walid Khalidi. I følgje Andrew Petersen ligg Bene Darom på landområdet til Arab Suqrir, med restane av ein khan i skogparken like ved vasstårnet til den israelske busetjinga. Ruinane av khanen vart først skildra av Victor Guérin, som inspiserte dei i 1863, og som skreiv følgjande:Denne ruinen av det som er ein khan, har no velta. Han er 60 steg lang og 37 brei. Han har ei cisterne og eit lite magasin, som ikkje er blitt øydelagd enno. Nedanfor haugen der ruinane ligg, såg eg i aust eit reservoar og ein viadukt, ein brunn som delvis har falle saman, men godt bygd. Ein kanal, som det berre i dag er spor av, førte vatn frå reservoaret til ein fontene, som no er øydelagd.Guérin, 1869, s.79 -  80, as given in translation by Conder og Kitchener, 1882, II, s.425 -  426

Staden vart registrert som «eit eldgamalt monument» under Palestinamandatet, men eigarar fekk lov å byggje eit reservoar på 20 kvadratmeter innafor khan-området.

I 2002 vart det gjort utgravingar i moshaven som avdekte funn frå mamelukktida.

Kjelder
<div class="references-small">
Denne artikkelen bygger på «Bnei Darom» frå ,  den 2. september 2015. 
 oppgav desse kjeldene: 
Barkan, Diego ( 03/07/2006): Bene Darom Final Report, Hadashot Arkheologiyot – Excavations and Surveys in Israel, No.   118

Clermont-Ganneau, Charles Simon  (1896): Archaeological Researches in Palestina 1873-1874, [ARP], translated from the French by J. McFarlane, Palestine Exploration Fund, London. Volume 2. 
    (s. 126-127 )

Bakgrunnsstoff

Offisiell nettstad  

Moshavar
Busetnader grunnlagde i 1949
1949 i Israel
Busetnader i Det sentrale distriktet i Israel
Hof HaSharon regionale kommune

Hof HaSharon regionale kommune (hebraisk skrift מועצה אזורית חוף השרון, Mo'atza Azorit Hof HaSharon, tyder Sharonkysten regionale kommune), er ein regional kommune i Sentral og Tel Aviv i Israel. Han ligg på kystlinja i Sharonområdet mellom Netanya og Herzliya.

Kommunestyret held til i kibbutzen Shefayim.

Han vart grunnlagd i 1949 og består av 14 busetnader og ein utdanningsinstitusjon (Neve Hadassah).

Busetnader
Kibbutzar
Ga'ash
Glil Yam (Tel Aviv distrikt)
Shefayim
Tel Yitzhak
Yakum
Moshavar
Batzra
Beit Yehoshua
Bnei Zion
Kfar Netter
Rishpon
Udim
Andre landsbyar
Arsuf (nær ruinane av Apollonia)
Harutzim (fellesbusetnad)
Neve Hadassah (ungdomslandsby)

Bakgrunnsstoff
Offisiell nettstad  
Hof Hasharon - inter-urbankyststripe

 
Regionale kommunar i Israel
1949 i Israel
Sharonsletta
Malmö Konsthall

Malmö Konsthall er ein kunsthall for moderne og samtidig kunst, som ligg sentralt i Malmö i Sverige. Kunsthallen vart opna i 1975 og har rundt 200 000 besøkande kvart år.

Bygningen

Bygningen, som er teikna av Klas Anshelm, har eit utstillingsareal på 2000 m² og utmerker seg med sitt lyse og fleksible interiør.  Han fekk Kasper Salin-prisen i 1974.

I 1994 vart kunsthallen restaurert og utvida med lokale i nabohuset, eit eldre teglsteinshus kalla «Hantverkshuset». Der finst også ein restaurant og ein bokhandel.

Kjelder

Bakgrunnsstoff
Offisiell heimside for Malmö Konsthall 

Kunstmuseum
Kultur i Malmö
Museum i Sverige
Osleidys Menéndez

Osleidys Menéndez Sáez () er ein kubansk tidlegare friidrettsutøvar frå Matanzas-provinsen som tevla i spydkast. Ho har vunne to VM-gull, 2001 og 2005, OL-gull i 2004, samt OL-bronse i 2000. Då ho vart verdsmeister i Helsinki i 2005 sette ho verdsrekord med 71,70 meter.

Aktiv
Menéndez vann meistertittelen i spydkast ved junior-VM 1996 og forsvarte tittelen i 1998. Ho deltok under VM i friidrett 1997 i Aten og vart nummer sju. To år seinare kom ho på fjerdeplass ved friidrett-VM i Sevilla. Ved sommarleikane 2000 i Sydney vann ho bronsemedaljen.

Under VM i friidrett 2001 i Edmonton vart Menéndez verdsmeister for fyrste gong. Same sesongen sette ho ny verdsrekord med eit kast på 71,54 meter. I den neste verdsmeisterskapen, VM 2003 i Paris/Saint-Denis, enda ho på femteplassen. 

Med eit bestekast på 71,53 m, ein einaste centimeter bak hennar eigen verdsrekord, sikra Menéndez seg gullmedaljen under dei olympiske leikane 2004 i Aten. Året etter forbetra ho verdsrekorden til 71,70 m då ho vann gullmedaljen under VM i friidrett 2005 i Helsinki. Verdsrekorden vart ståande i tre år.

Medaljar og plasseringar i internasjonale meisterskap
VM 1997 i Aten: Nr 7 - 63,76 m
VM 1999 i Sevilla: Nr 4 - 64,61 m
OL 2000 i Sydney: Bronsemedalje - 66,18 m, bakom Mirela Maniani (67,51 m)
VM 2001 i Edmonton: Gullmedalje - 69,53 m, framom Mirela Maniani (65,78 m)
VM i 2003 i Paris: Nr 5 - 62,19 m
OL 2004 i Aten: Gullmedalje - 71,53 m, framom Steffi Nerius (65,82 m)
VM i 2005 i Helsinki: Gullmedalje - 71,70 m, framom Christina Obergföll (70,03 m)
OL 2008 i Beijing: Nr 6 - 63,35 m
VM 2009 i Berlin: Nr 7 - 63,11 m

Kjelder
Denne artikkelen bygger på «Osleidys Menéndez» frå ,  den 2. september 2015.  
 

Cubanske friidrettsutøvarar
Spydkastarar
Verdsmeistrar i friidrett
Olympiske meistrar for Cuba
Olympiske meistrar i spydkast
Olympiske bronsemedaljevinnarar for Cuba
Medaljevinnarar under sommar-OL 2000
Cubanske deltakarar under sommar-OL 2000
Friidrettsutøvarar under sommar-OL 2000
Medaljevinnarar under sommar-OL 2004
Cubanske deltakarar under sommar-OL 2004
Friidrettsutøvarar under sommar-OL 2004
Cubanske deltakarar under sommar-OL 2008
Friidrettsutøvarar under sommar-OL 2008
Holger Albrechtsen

Kristian Holger Albrechtsen () var ein norsk friidrettsutøvar og verkstadeigar frå Arendal som spesialiserte seg på 110 og 400 meter hekk. Han vann bronsemedaljen på 110 meter hekk under friidrets-EM 1934. «[T]ypisk for ham var at han gjorde det best i internasjonale opppgjør». Albrechtsen, som var medlem av IK Tjalve, vann fem NM-gull i hekkeløp i tida 1934-38; tre på korthekken og to på langhekken.

Aktiv
Frå han tok sine fyrste NM-medaljar i 1928, stod Albrechtsen i skuggen av Konrad Hauge. Fram til 1933 fekk Albrechtsen sju sølvmedaljar og ein bronse i ulike noregsmeisterskap, gullmedaljane tok Hauge seg av. Albrechtsens fremste prestasjon i desse åra var eit rekordløp på 110 m hekk i 1929, ei forbetring av Hauges norske rekord med eitt tidels sekund til 15,1 sekundar.

I juli 1933 forbetra Albrechtsen sin personlege rekord på korthekken til 14,7 sekundar, hans endelege personbeste i øvinga. Året etter vann Albrechtsen begge hekkeløpa under NM på Bislett stadion i Oslo. På langhekken gjorde han sitt livs løp på 400 m hekk og sette norsk rekord på 54,0 sekundar.

Albrechtsen deltok i byrjinga av september månad 1934 i den aller fyrste europameisterskapen i fridrett. Meisterskapen gjekk over tre dagar i Torino, der han sikra seg bronsemedaljen på 110 m hekk med tida 15,0, vinnaren József Kovács frå Ungarn fekk notert 14,8. Dagen etter kom Albrechtsen på fjerdeplass på 400 meter hekk, tid 55,0 sekundar, eitt tidels sekund bakom bronsevinnaren, tyske Hans Scheele var suveren med sine 53,2.

Medaljar i norske meisterskap
1928: Sølvmedaljar på 110 m hekk - 16,0 og 400 m hekk - 1,01,0
1930: Sølvmedaljar på 110 m hekk - 15,8 og 400 m hekk - 57,0
1931: Sølvmedalje på 400 m hekk - 55,8
1932: Sølvmedalje på 110 m hekk - 15,2
1933: Sølvmedalje på 110 m hekk - 15,1 og bronsemedalje på 400 m hekk - 57,8
1934: Gulllmedaljar på 110 m hekk - 14,9 og 400 m hekk – 54,0
1935: Gullmedalje på 400 m hekk - 55,4 og bronsemedalje på 110 m hekk - 15,0
1936: Gullmedalje på 110 m hekk - 15,4 og bronsemedalje på 440 m hekk - 57,0
1938: Gullmedalje på 110 m hekk - 15,5

Albrechtsen var busett i Oslo.

Kjelder
Magnus Breili: Sport i navn & tall. 1971
friidrett.no

Notar

Norske friidrettsutøvarar
Norske hekkeløparar
Folk frå Arendal
Ringane til Jupiter

Ringane til Jupiter er eit system av planetariske ringar kring Jupiter. Dei vart oppdaga i 1979 på bilete tekne av Voyager 1 som flaug forbi Jupiter. Ringane til Jupiter vert delte opp i tre hovuddelar: gossamer-ringane, ein brei og flat hovudring og ein tjukk indre ring kalla haloen.

Ringane er sannsynlegvis støv kasta av små månar under nedslag av andre objekt. Gossamer-ringane vert avgrensa av banene til Amalthea og Thebe, medan Adrastea og Metis går i bane rett utanfor hovudringen.

Kjelder 
 Jupiter: Rings - NASA Solar System Exploration

Bakgrunnsstoff 
 Talverdiar for ringane  ved Rings Node-systemet til NASA

Jupiter
Planetariske ringar
Nevado Sajama

Nevado Sajama er det høgaste fjellet i Bolivia med ei høgd på på 6542 moh. Det er også den nest høgaste vulkanen i verda og det fjerde høgaste fjellet i Sør-Amerika. Nevado Sajama ligg i Andesfjella, og høyrer til nasjonalparken Sajama på sørvestgrensa mot Chile. Siste utbrot fann stad for om lag 10 000 år sidan. Toppen er dekt av ein iskappe, slik at vulkankrateret ikkje er synleg.

Første gong nokon klatra opp på fjellet var i 1939 av Joseph Prem.

Kjelder
Denne artikkelen bygger på «Nevado Sajama» frå ,  den 3. september 2015.

Bakgrunnsstoff

Boliviansk geografi
Fjell i Sør-Amerika
Ga'ash

Ga'ash (hebraisk skrift גַּעַשׁ, tyder Storm) er ein kibbutz sentralt i Israel. Han er kalla opp etter det bibelske fjellet Gaash som låg ved sidan av grava til Josva i Efraim (Josva 24:30). Han ligg nord for Tel Aviv og høyrer til Hof HaSharon regionale kommune. I 2006 hadde han 515 innbyggjarar.

Kibbutzen vart grunnlagd den 5. juli 1951 av ei gruppe immigrantar frå Sør-Amerika som var medlemmar av den latinamerikanske «A-gruppa» til Hashomer Hatzair. Grunnleggjarane hadde forsvart Negba under den arabisk-israelske krigen i 1948, og hadde danna kibbutzen ved Ahli Kahsem nær Bnei Zion i november 1949.

Kjelder

Denne artikkelen bygger på «Ga'ash» frå ,  den 3. september 2015. 
 oppgav desse kjeldene:

Bakgrunnsstoff
Offisiell nettstad

Kibbutzar
Busetnader grunnlagde i 1951
Busetnader i Det sentrale distriktet i Israel
Søramerikansk diaspora i Israel
1951 i Israel
Glil Yam

Glil Yam (hebraisk skrift גְּלִיל יָם) er ein kibbutz sentralt i Israel. Han ligg på Sharonsletta mellom Ramat HaSharon og Herzliya og høyrer til Hof HaSharon regionale kommune. I 2011 hadde han 423 innbyggjarar.

Kibbutzen vart grunnlagd i 1943 av ei gruppe som samla seg i 1933. Landområdet som landsbyen vart grunnlagd på hadde blitt kjøpt av den arabiske landsbyen Ijlil av Jewish National Fund. Namnet er nemnt i Samaritanarboka, som òg vart bevart i namnet til den arabiske landsbyen.

Kjelder

Denne artikkelen bygger på «Glil Yam» frå ,  den 3. september 2015. 
 oppgav desse kjeldene:

Bakgrunnsstoff
Offisiell nettstad 

Kibbutzar
Busetnader grunnlagde i 1943
Busetnader i Det sentrale distriktet i Israel
1943 i Palestina
Shefayim

Shefayim (hebraisk skrift שְׁפָיִים, tyder 'Snaue høgder') er ein kibbutz sentralt i Israel 4 km nord for Herzliya langs middelhavskysten. Shefayim høyrer til Hof HaSharon regionale kommune. I 2009 hadde han 700 innbyggjarar.

Historie
Kibbutz Shefayim vart grunnlagd i 1931 av immigrantar frå Polen. Namnet er teke frå Jesaja 41:18: «Eg opnar elvar på snaue høgder.» Under Palestinamandatet var Shefayim base for hemmeleg innvandring. Under den arabisk-israelske krigen i 1948 tok han i mot flyktningar frå kibbutzen Beit HaArava.

Tidleg i 1970-åra grunnla kibbutzen Polycad, ein plastfabrikk. Tidleg i 1980-åra vart Shafit bioteknologiverk oppretta. I midten av 1990-åra kjøpte dei Zirei Israel-fabrikken, som vart ein leiar innan israelsk bomullsindustri.

Kibbutz Shefayim er ein av dei rikaste medlemmane i kibbutzrørsla og var ein av få kibbutzar som ikkje trengde hamna i pengenaud og trong hjelp frå staten og bankane under nedgangstida i 1980-åra. Den største inntektskjelda til kibbutzen er Hutzot Shefayim, eit kjøpesenter. Andre inntektskjelder er eit hotell- og konferansesenter, og ein vasspark.

Kjelder

Denne artikkelen bygger på «Shefayim» frå ,  den 3. september 2015. 
 oppgav desse kjeldene:

Bakgrunnsstoff
Official Website 
Shefayim water park  
Hotel Shefayim 

Kibbutzar
Busetnader grunnlagde i 1935
Busetnader i Det sentrale distriktet i Israel
1935 i Palestina
Tel Yitzhak

Tel Yitzhak (hebraisk skrift תֵּל יִצְחָק, tyder 'Yitzhak-høgda') er ein kibbutz sentralt i Israel. Han ligg på kystsletta søraust for Netanya og høyrer til Hof HaSharon regionale kommune. I 2006 hadde han 851 innbyggjarar.

Kibbutzen vart grunnlagd i 1938 av immigrantar frå Galicia som ein del av tårn og palisade-busetjingsprosjektet. Han vart kalla opp etter Yitzhak Steiger, ein leiar for Hanoar Hatzioni i Galicia.

Naturreservat
Sørvest for kibbutzen ligg eit lite (8 mål) naturreservat, som vart oppretta i 1968, for å bevare noko av det originale bladverket på Sharonsletta.

Kjelder
<div class="references-small">
Denne artikkelen bygger på «Tel Yitzhak» frå ,  den 3. september 2015. 
 oppgav desse kjeldene:

Kibbutzar
Busetnader grunnlagde i 1938
Naturreservat i Israel
Busetnader i Det sentrale distriktet i Israel
Verneområde i Det sentrale distriktet i Israel
1938 i Palestina
Yakum

Yakum (hebraisk skrift יָקוּם, tyder «Han skal stå opp») er ein kibbutz sentralt i Israel, sør for Netanya. Han høyrer til Hof HaSharon regionale kommune og hadde eit folketal på 555 i 2006.

Geografi 
Yakum ligg sentralt på kyststripa til Israel, kring 30 km frå Tel Aviv, og berre 5 km frå dei sørlege forstadane til Netanya.

Historie
I 1934 vart ei gruppe unge tyske immigrantar samla i kibbutzen Ein Harod for å danna kjernen i ein ny kibbutz. I 1938 vart Yakum grunnlagd som kibbutz Eretz-Israel Dalet i byen Hadera. Kibbutzen fekk ikkje tildelt land før i 1947, då eit område nær Wadi Falik vart utpeikt for kibbutzen. I ventetida kom fleire medlemmar til gruppa frå Tyskland, Ungarn og Polen, og dei vart sende til å arbeide i allereie etablerte busetjingar i Galilea, som Yavne'el.

I 1947 flytta kibbutzen endeleg til den noverande plasseringa og fekk namnet Yakum. Medlemmane var ikkje nøgde med namnet dei hadde fått, og søkte til komiteen om å byte, men vart avslått.

Kjelder

Denne artikkelen bygger på «Yakum» frå ,  den 3. september 2015. 
 oppgav desse kjeldene:

Bakgrunnsstoff
Offisiell nettstad 

Tysk diaspora i Israel
Kibbutzar
Privatiserte kibbutzar
Busetnader grunnlagde i 1947
1947 i Palestina
Busetnader i Det sentrale distriktet i Israel
Batzra

Batzra (hebraisk skrift בָּצְרָה) er ein moshav sentralt i Israel. Han ligg på Sharonsletta nær Ra'anana. I 1947 hadde han eit folketal på 80. Han ligg i Hof HaSharon regionale kommune og hadde 1213 innbyggjarar i 2019.

Moshaven vart grunnlagd i 1946 av demobiliserte soldatar som hadde fått teknisk opplæring i den britiske hæren. Han vart kalla opp etter Basra i Irak, der eininga hadde va stasjonert ei stund under andre verdskrigen.

Batzra vart bygd på land nord for den palestinske landsbyen Tabsur, som vart avfolka i april 1948.

Kjelder
<div class="references-small">
Denne artikkelen bygger på «Batzra» frå ,  den 3. september 2015. 
 oppgav desse kjeldene: 

Jewish National Fund. (1949). Jødiske landsbyar i Israel. Jerusalem: Jewish National Fund. 

 

Moshavar
Jordbruksunionen
Busetnader grunnlagde i 1946
1946 i Palestina
Jødiske landsbyar i Palestinamandatet
Busetnader i Det sentrale distriktet i Israel
Beit Yehoshua

Beit Yehoshua (hebraisk skrift בֵּית יְהוֹשֻעַ, tyder 'Yehoshua-huset') er ein moshav sentralt i Israel. Han ligg på kystsletta nær Netanya og høyrer til Hof HaSharon regionale kommune. I 2006 hadde han 784 innbyggjarar.

Landsbyen vart grunnlagd som ein kibbutz den 17. august 1938 av ein garin frå Bnei Akiva og haNoar Hatzioni, som ein del av tårn og palisade-busetjingsprosjektet. I følgje Jewish National Fund var dei første nybyggjarane ortodokse og dreiv med omfattande gardsrbruk og sitrusdyrking.   Han vart kalla opp etter Yehoshua Tahon (eller Josva Thon), ein  galisisk sionistleiar.

I 1947 hadde han eit folketal på kring 150.

I 1950 vart han ein moshav shitufi, og seinare ein moshav ovdim (ei meir vanleg form for moshav.)

Beit Yehoshua jernbanestasjon ligg like ved moshaven.

Kjelder

Denne artikkelen bygger på «Beit Yehoshua» frå ,  den 3. september 2015. 
 oppgav desse kjeldene:

Moshavar
Tidlegare kibbutzar
Busetnader grunnlagde i 1938
Jødiske landsbyar i Palestinamandatet
Busetnader i Det sentrale distriktet i Israel
1938 i Palestina
Bnei Zion

Bnei Zion (hebraisk skrift בְּנֵי צִיּוֹן, tyder Søner av Sion) er ein moshav sentralt i Israel. Han ligg på Sharonsletta kring 4,5 km nord for Ra'anana og høyrer til Hof HaSharon regionale kommune. I 2007 var folketalet 1 000.

Landsbyen vart grunnlagd den 27. mars 1947 av Jewish Agency, og vart først kalla Gva'ot Ra'anana (hebraisk skrift גבעות רעננה, tyder Ra'anana-høgdene) før han fekk namn etter Bnai Zion, den amerikanske organisasjonen som var med på å grunnleggje landsbyen.

Naturreservat
Like vest for moshaven ligg eit 100 mål stort naturreservat, som vart oppretta i 1968. Reservatet er ein rest av den opphavlege Sharonsletta, rik på flora som veks godt i den jarnhaldige jorda.

Kjelder

Denne artikkelen bygger på «Bnei Zion» frå ,  den 3. september 2015. 
 oppgav desse kjeldene:

Bakgrunnsstoff
Offisiell nettstad

Moshavar
Jordbruksunionen
Busetnader grunnlagde i 1947
Jødiske landsbyar i Palestinamandatet
Naturreservat i Israel
1947 i Palestina
Verneområde i Det sentrale distriktet i Israel
Busetnader i Det sentrale distriktet i Israel
Kfar Netter

Kfar Netter (hebraisk skrift כְּפַר נֶטֶר, tyder Netter-landsbyen) er ein moshav sentralt i Israel. Han ligg på kystsletta nær Netanya og høyrer til Hof HaSharon regionale kommune. I 2006 hadde han 765 innbyggjarar.

Moshaven vart grunnlagd den  26. juni 1939 av ferdigutdanna elevar ved Mikveh Israel jordbruksskule som ein del av tårn og palisade-busetjingsprosjektet. Han vart kalla opp etter Charles Netter, som grunnla Mikveh Israel.

Bakgrunnsstoff
Offisiell nettstad  

Moshavar
Jordbruksunionen
Busetnader grunnlagde i 1939
1939 i Palestina
Busetnader i Det sentrale distriktet i Israel
Rishpon

Rishpon (hebraisk skrift רִשְׁפּוֹן) er ein moshav i Sentral-Israel i Israel. Han ligg på Sharonsletta nær Herzliya og høyrer til Hof HaSharon regionale kommune. I 2007 var folketalet 1 000.

Moshaven vart grunnlagd i 1936, og vart kalla opp etter ein eldgamal by i området.

Bakgrunnsstoff
Offisiell nettstad 

Moshavar
Busetnader grunnlagde i 1936
1935 i Palestina
Busetnader i Det sentrale distriktet i Israel
Udim

Udim (hebraisk skrift אוּדִים, tyder 'Vedskie') er ein moshav sentralt i Israel. Han ligg nær Netanya og høyrer til Hof HaSharon regionale kommune. I 2012 hadde han eit folketal på 1 229.

Moshaven vart grunnlagd i 1948 av Holocaust-overlevande. Namnet er henta frå Sakarja 3:2 og symboliserer at grunnleggjarane var overlevande av Holocaust:
Herren sa til Satan: « Herren refsar deg, Satan! Herren, som har vald ut Jerusalem, refsar deg! Sanneleg, denne mannen er ei vedskie raka ut or elden.»

Naturreservat
Søraust for moshaven ligg eit naturreservat, oppretta i 1967, og utvida i 1997. Det er no 140 mål i alt. Reservatet er i eit gammalt steinbrot, der vasspegelen har heva seg slik at det veks vassplanter der. .

Kjelder

Denne artikkelen bygger på «Udim» frå ,  den 3. september 2015. 
 oppgav desse kjeldene:

Moshavar
Jordbruksunionen
Busetnader grunnlagde i 1948
1948 i Israel
Naturreservat i Israel
Busetnader i Det sentrale distriktet i Israel
Verneområde i Det sentrale distriktet i Israel
Arsuf i Hof HaSharon

Arsuf (hebraisk skrift אַרְסוּף) er ein landsby sentralt i Israel. Han ligg ved middelhavskysten nær Herzliya og høyrer til Hof HaSharon regionale kommune. I 2011 hadde han 148 innbyggjarar.

Landsbyen vart grunnlagd i 1995, og vart kalla opp etter den eldgamle byen Arsuf, som ligg i nærleiken.

Kjelder
Denne artikkelen bygger på «Arsuf, Hof HaSharon» frå ,  den 3. september 2015. 
 oppgav desse kjeldene:

Landsbyar i Israel
Busetnader grunnlagde i 1995
1995 i Israel
Busetnader i Det sentrale distriktet i Israel